એક તરફ ગુજરાત સરકાર દ્વારા ગ્રામ્ય વિસ્તારો અને શહેરી વિસ્તારોના જાહેર માર્ગો ઉપર દબાણો દુર કરે છે. ત્યારે બીજી બાજુ તાલુકા વિકાસ અધિકારીની છત્રછાયામાં સતલાસણા તાલુકાના તલાટીઓ સરપંચને તાબે થઈ ગરીબ લોકોના સ્મશાનના રસ્તા ઉપર દબાણો કરાવે છે. સતલાસણા પોલીસ સ્ટેશનમાં અનુસુચિતના વાવ ગામના લોકો દ્વારા એટ્રોસિટી એક્ટ પ્રમાણે પોલીસ સ્ટેશનમાં સરપંચ, તલાટી કમમંત્રી અને સરપંચ પતિ વિરુધ્ધ ફરીયાદ આપી છે. આ ફરીયાદમાં જણાવ્યુ છેકે, તલાટી કમ મંત્રી એન.ડી.ચૌધરી, સરપંચ ઉષાબેન પચાણભાઈ અને સરપંચ પતિ પચાણભાઈ દેવજીભાઈ ચૌધરી દ્વારા અનુસુચિત જાતિના સ્મશાનની જગ્યામાં દાનત બગાડી અવારનવાર હૈરાન કરતા હતા. ત્રણે જણાએ સ્મશાનની જગ્યા પચાવી પાડવાનો કારસો રચી સ્મશાનના રસ્તે દબાણ કર્યુ છે. સતલાસણા ગામના સેનમા સમાજના ખેડાભાઈ સૈધાભાઈ રાવત(સેનમા)નું મૃત્યુ પછી સ્મશાને જવાના રસ્તામાં લોકોને ઉશ્કેરી સરપંચ અને સરપંચ પતિએ રસ્તો બંધ કરાવી દીધો છે. આ રસ્તો કાયમી ધોરણે હૈરાનગતી દુર કરાવી આપવા વિનંતી કરી હતી. અને એટ્રોસિટી એક્ટ પ્રમાણે ફરીયાદ કરવા તેમજ અંતિમ વિધિ માટે બંદોબસ્ત આપવા વિનંતી કરી હતી.